รบกวนสอบถามคุณหน่อยค่ะพอดีแฟนมีอาการลูกอัณฑะโตข้างนึงค่ะก่อนหน้านี้ประมาณ2-3วันแฟนบ่นปวดลูกอัณฑะพอหายปวดห้อเริ่มบวมค่ะอาการตอนนี้คือมีตุ่มแดงๆรอบลูกอัณฑะที่บวมแต่ไม่มีอาการเจ็บหรือปวดค่ะแบบนี้ต้องรักษาอย่างไรดีค่ะ 🙏🏻ขอขอบสำหรับความช่วยเหลือค่ะ
สวัสดีค่ะ อาการอัณฑะโตขึ้นอาจเกิดจาก- อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้- ท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ- เส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้- ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรง- อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์ เป็นอาการที่อันตรายได้หากปล่อยไว้เพราะอาจทำให้อัณฑะขาดเลือดจนสูญเสียการทำงานไปได้- ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก-โรคผิวหนังบริเวณอัณฑะ อาจมีตุ่มหรือผื่นให้เห็นภายนอกได้หากปวดมากขึ้นเรื่อยๆ หรือมีอัณฑะบวม แดง ร้อนมากขึ้น ควรรีบไปพบแพทย์ เพราะอย่างที่กล่าวไปว่ามีบางสาเหตุของการปวดอัณฑะที่เป็นภาวะฉุกเฉินต้องรีบแก้ไขการดูแลตัวเองเบื้องต้น งดการมีเพศสัมพันธ์ไปก่อน ไม่ไปบีบหรือจับบริเวณที่ปวดบ่อยๆ กินยาแก้ปวดเพื่อบรรเทาอาการปวดได้